ଅନର କିଲିଂ ! ପ୍ରେମ ପାଇଁ ପରିବାରଲୋକ ଝିଅକୁ ପୋଡି ମାରିଦେଇଥିବା ଅଭିଯୋଗ - Prameya News7\nଅନର କିଲିଂ ! ପ୍ରେମ ପାଇଁ ପରିବାରଲୋକ ଝିଅକୁ ପୋଡି ମାରିଦେଇଥିବା ଅଭିଯୋଗ\n23/12/2019 at 11:18 AM\nଭୁବନେଶ୍ବର ୨୩।୧୨ଃ ରାଜଧାନୀ ଉପକଣ୍ଠରେ ଅନର କିଲିଂ ଅଭିଯୋଗ । ସମ୍ମାନ ପାଇଁ ପରିବାର ଲୋକେ ଝିଅକୁ ମାରି ପୋଡି ଦେଇଥିବା ଅଭିଯୋଗ ହୋଇଛି । ଝିଅର ଭୁଲ୍ ଏତିକି, ସେ ଜଣେ ଯୁବକକୁ ଭଲ ପାଇଥିଲା । ଏଭଳି ଘଟଣା ଘଟିଛି ବାଲିପାଟଣା ଥାନା ଅଞ୍ଚଳରେ ।\nସୂଚନାଯୋଗ୍ୟ ଯେ, ବାଲିପାଟଣା ଥାନା ଅଞ୍ଚଳରେ ଗତକାଲି ରାତିରେ ଜଣେ ଯୁବତୀଙ୍କର ମୃତ୍ୟୁ ହୋଇଥିଲା । ଅତ୍ୟଧିକ ରକ୍ତସ୍ରାବ ଯୋଗୁଁ ଝିଅର ମୃତ୍ୟୁ ହୋଇଥିବା ପରିବାରଲୋକ କହିଥିଲେ । ପରିବାରଲୋକ ଝିଅର ମୃତଦେହ ସକାଳୁ ପୋଡିଦେଇଥିଲେ । ଯୁବତୀ ଜଣଙ୍କ ପ୍ରେମ କରୁଥିବା ଯୋଗୁଁ ପରିବାରର ସମ୍ମାନ ବଞ୍ଚାଇବାକୁ ଯାଇ ଝିଅକୁ ମାରି ପୋଡିଦେଇଥିବା ଅଭିଯୋଗ ହୋଇଛି ।\nଅନର କିଲିଂ ଘଟଣା ପ୍ରଘଟ ପରେ ପୋଲିସ ଘଟଣାସ୍ଥଳରେ ପହଞ୍ଚିଥିଲା । ପୋଲିସ ମଶାଣିରୁ ହାଡ ପାଉଁଶ ଜବତ କରି ଘଟଣାର ତଦନ୍ତ ଆରମ୍ଭ କରିଛି । ସାଇଣ୍ଟିଫିକ୍ ଟିମ୍ କୁ ଘଟଣାସ୍ଥଳକୁ ଡକାଯାଇଛି । ପୋଲିସର ତଦନ୍ତ ପରେ ଘଟଣା ସଂପର୍କରେ ସ୍ପଷ୍ଟ ସୂଚନା ମିଳିପାରିବ ।
